Amṛaḥ n tmesgida n Al-Aqṣ̣a llant-d deg-s tedyanin timaynutin n ccwal deg wass n lḥedd, 27 Ctembeṛ 2009, Yef wakken d-yura Khaled Amayreh, seg Ugemmaḍ Utrim (Cisjordanie). Ass-nni, tusa-d yiwet n terbaet n yimerYa (fanatiques) n ddyana tudayt, ay d-yelsan amzun d imerrayen (touristes) ibeṛṛaniyen, dYa eerḍen ad ẓedmen Yef Lḥaṛam Ccarif [akal n lḥeṛma n tmesgida n Laqṣ̣a], i wakken « ad ẓẓallen » deg wemkan-a imqeddes deg ddin n Lislam.
Ieessasen inselmen, ay yellan ẓran ad d-ẓedmen Wudayen deg wussan-nni n leid uday n Yom Kippur (ass n weYfar ameqran), ssuffYen Udayen-nni seg wemṛaḥ-nni war ccwal neY tiyita, s ueiwen n yemẓulla yellan deg-inna, Yas akken Udayen-nni bdan ttẓallan tiẓilla-nsen yerna ggaren-d tiYri akken ad hudden imukan-nni imqeddsen n Yinselmen.
D acu kan, akken kan ay ffYen yimerYa-nni (fanatiques) udayen seg wemṛaḥ, d timerwin (dizaines) n yemsulta (ibulisen) isṛayiliyen n yimenYi ay d-iẓedmen Yef wemkan-nni imqeddes ; mmYen Yef yemẓulla inselmen, wten-ten s tdebbuzin yerna qerrsen fell-asen rrṣ̣aṣ̣ n kawacu ed tṛemmanin yessexciwiten (grenades étourdissantes) deg wakk timiwa n tmesgida-nni.
Ugar n 40 n Yifalesṭiniyen ay yettwajerḥen, gar-asen sin yemdanen yenḍerren. Yiwen n wemYer yettwajreḥ deg tiṭ s terṣ̣aṣ̣t n kawacu. Ma d yiwen n yilemẓi tḥuza-t tṛemmant yessexciwiten (grenade étourdissante) deg yiYef, dYa ṭreḍqen-as yiẓuran deg wallaY-nnes.
Seg tama niḍen, d timerwin (dizaines) n medden ay yesraḥen lgaz n yimeṭṭawen yerna uYen tiytiwin sYur yemsulta (ibulisen) isṛayiliyen « ay yesqedcen iYil yekkan i tlisa ».
Imsulta n tlisa (police des frontières) isṛayiliyen ttazzalen akken ad ẓedmen Yef Yifalesṭiniyen deg tama n tmesgida n Laqṣ̣a (tugna n AFP)
Mahmoud Abu Atta, ay iḥedṛen deg tedyanin-a, yewṣ̣ef-aY-d ayen yeḍran : « Mi nessuffeY imerYa-nni (fanatiques) war imenYi, imsulta (ibulisen) ur asen-yeejib lḥal, dYa ffYen i leeqel-nsen. Azal n 70 n yemsulta ay d-yemmYen fell-aY s tiwweḥcit, kkaten amYar d yilemẓi, s wakk ljehd-nsen ; qerrsen rrṣ̣aṣ̣ n kawacu yerna sqedcen tidebbuzin-nsen, lgaz n yimeṭṭawen yerna ula d lgaz yesean ssem … Ih, nniY-d ula d lgaz yesean ssem. Sakkin, imsulta-nni uzzlen sdeffir n yemẓulla ula sdaxel n tmesgida-nni tameqrant, tamesgida n Laqṣ̣a, ay deg iserdasen qerrṣ̣en ed bran-d i waṭas n rrṣ̣aṣ̣ sdaxel n wemkan-a imqeddes, yerna wten medden s lgaz-nsen arma ay yeqḍee deg-sen nnefs ».
« ẒriY imsulta (ibulisen) Ylin s tyita Yef yelmeẓyen, rekkin-ten war ṛṛeḥma. Imsulta-nni ur qsiden ad d-rren lehna ed laman wanag llan kan bYan ad d-rren ttaṛ ed ad aY-eaqben imi ay nessuffeY imhuras-nni imerYa (colons fanatiques) », ay d-yerna. Sakkin, Abu Atta ikemmel awal-nnes, yenna-d imẓulla-nni llan ttnadin ad ḥudden iman-nsen s wakk ttawilat seg tiwweḥcit-nni icaxen n yemsulta, dYa sqedcen ayen ufan akken ad wten yes-s : iẓra, arkasen ed yikersiyen.
Sakkin, yekker ccwal sdat n Bab Al-Majlis, mi ay d-usant twinas (centaines) n Yinselmen niḍen akken ad kecmen Yer Laqṣ̣a, sakkin ur ten-jjin yemsulta (ibulisen) isṛayiliyen. Gar wid ay d-yusan imir-nni, llan, ladYa, kra seg yemḍebbren n Umussu ineslem deg Isṛayil. Deg ccwal-nni, ttwajerḥen, ma ulac, ṛebea n medden, yerna aṭas ay yettwaṭṭfen yerna ttwaḥebsen deg texxamin n teYsarin n temsulta (postes de police) ay iqerben Yer deg-in. Imsulta mmYen daYen Yef Abdel-Azim Salhab, imḍebber n Useqqamu Aelayan Ineslem, mi akken yeereḍ ula d netta ad yekcem Yer Yimukan Imqeddsen n Lquds seg tewwurt n ugafa (nord), d tin umi YYaren Tawwurt n Al-Asbat.
D aya ay yejjan Salhab ed yemḍebbren inselmen niḍen n Lquds ad d-gren tiYri i wakk Inselmen n temdint n Lduqs i wakken ad d-asen Yer tmesgida n Laqṣ̣a ed ad tt-ḥudden seg yimerYa (fanatiques) udayen ay yellan eerrḍen ad ṭṭfen amkan-a imqeddes deg Lislam. Sakkin, d tiwinas (centaines) seg yimezdaYen n Lquds ed Yinselmen niḍen yeddren sdaxel n Isṛayil ay d-yerran i tiYri-nni yerna usan-d Yer tmesgida n Laqṣ̣a akken ad rren imerYa-nni. Gar yemdanen ur jjin yemsulta (ibulisen) ad kecmen Yer wakal n Laqṣ̣a llan waṭas n yemḍebbren iYarimen (civils) neY n ddin inselmen, gar-asen Ccix Ikrma Sabri, d limam yerna itteg ddeewa deg tmesgida n Laqṣ̣a, ed Hatem Abdel-Qader yettekkan deg Useqqamu Imsuḍef (Conseil Législatif) afalesṭini.
Sabri, deg wawal-nnes ed weYmis n Al-Ahram Weekly, yenna-d tagnit « teweeṛ mliḥ » yerna « tezmer ad teṭṭerḍeq deg yal taswiet ». Amassan-a ineslem yenna-d iduba (autorités) n tuṭṭfa tisṛayilit s eerrḍen ad snamen i yinselmen, cwiṭ, cwiṭ, leqdicat-nni ara ttgen Wudayen akken ad d-snulfun « tagnit yefran (fait accompli) » sdaxel tmesgida n Laqṣ̣a. « Ttnadin kan ad ṭṭfen aḥric seg wakal n Lḥaṛam [n tmesgida n Laqṣ̣a], akken ay gan akked tmesgida n Sidna Yebṛahim deg temdint n Lxalil. Werjin yessekf Yef Yinselmen ad jjen aya ad yeḍru, werjin ».
« Nezga nettḥettit Yef Yinselmen, deg-a, i wakken ad ilin dima ḥedṛen, war aḥbas, deg tmesgida n Laqṣ̣a, yerna zemreY ad d-iniY aṭas n yiseggasen aya seg wasmi ay aql-aY deg tegnit-a. D acu kan, tamasit (responsabilité) n weḥraz n tmesgida n Laqṣ̣a ur teqqin kan Yer Yinselmen n Falesṭin, imi amkan-a imqeddes d ayla n Lumma tineslemt s lekmal-nnes. S waya, d lwajeb Yef Lumma s lekmal-nnes ad tḥudd ed ad teḥrez amkan-a imqeddes seg leḥsabat uffiren, ucmiten, ara as-d-ttheyyin yiṣ̣ehyuniyen ».
Imsulta isṛyiliyen ssemguclun yiwen seg Yifalesṭiniyen ay d-yusan ad iḥudd Tamesgida n Laqṣ̣a
Deg yiseggasen-a ineggura, kra n trebbae timerYa (fanatiques) timesyaniyin (messainiques) tudayin eerrḍen, war akukru, ad d-ẓedmen Yef wemkan-a imqeddes n Lilsma, ladYa imi imsulta (ibulisen) jjan-ten ad ttẓallan tiẓilla n ddyana-nsen deg wemṛaḥ n Lḥaṛam Ccarif. Deg yeebaden-nni ay ttgen, eerḍen, yiwet n tikkelt ad ssersen aẓru amezwaru n ufakan (temple) uday ay bYan ad t-bnun sdeffir ma hudden lbenyanat-nni inselmen yellan deg-in.
Seg yidis n tsertit, d ayen ibanen, ccwalat-a ineggura iswi-nsen (but) d ajbad n lwelha n medden i wakken ur ttakfen azal i wussisen-nni (efforts) uewijen ay ttgen Yiwunak Yeddukklen i lmend n ussider n lemcawṛat n talwit ay iḥebsen gar Udabu Afalesṭini ed Isṛayil. Imanayen (observateurs) deg Yikallen Yettwaṭṭfen (Territoires Occupés) nnan-d lemmer ad ieawed ad yenker ccwal, ladYa ma kemmlen Wudayen ttawḍen Inselmen, aya yezmer ad yessiweḍ Yer uṭṭerḍeq n Lintifaḍa tis Tlata, d tin ay izemren ad tergel akk iberdan i kra n lemcawṛat n talwit ara d-yilin seg-a Yer sdat.
TaYbalut : http://www.tlaxcala.es/pp.asp?reference=8887&lg=en
(YeffeY-d, deg laṣ̣el deg weYmis n Al-Ahram Weekly - Israel eyes Al-Aqsa).
Tamesgida n Laqṣ̣a d talast tazewwaYt taneggarut
Anekcum-nni n yimerYa (fanatiques) udayen Yer Lḥaṛam Ccarif n Lquds deg wass n 27 Ctembeṛ 2009, war ma yuweḍ-iten yiwen, d tamsalt wuYur yessekf yal Ineslem, deg umaḍal, ad d-yerr lwelha-nnes.
Tisin n yimerYa-a (fanatiques) ur telli d tirzi kan n yimerrayen (touristes) Udayen yesean nneyya Yef wemkan imqeddes wis tlata n Yinselmen, akken ay aY-bYan ttawilat n tkerkas n Isṛayil ad namen, wanag tadyant-a bYan ad awḍen yes-s akk Inselmen n umaḍal, yerna ssulin-as mliḥ leḥsab.
ImerYa (fanatiques) udayen, akken neẓra akk, ur d-ttasen Yer wemṛaḥ n Laqṣ̣a akken ad rznun ; wanag ttasen-d i wakken ad afen abrid ad d-keccmen Yer wemkan-a imqeddes yerna, ahat, ad ssalin leḥsabat-nsen i wakken ad hudden lbenyanat inselmen yellan deg-in. S wawal niḍen, iswi-nsen netta d asseqdec n rrebrab ed ccwal i lmend n uhuddu n yimukan imqeddsen inselmen.
Deg yezri, ama zik neY iḍelli, llant-d aṭas n tedyanin ay deg iremmaYen (irebraben) udayen rran-d iman-nsen d imerrayen (touristes) yerna kecmen-d Yer yimukan-a akken ad nYen Inselmen.
Asmi ay teṭṭef Isṛayil tamdint taqburt n Lquds, imḍebber n yigen (armée) isṛayili aṛabi Shlomo Goren yeereḍ s uḥetṭet amek ara iqennee yiwen seg yimenzaḍen (commandants) isṛayiliyen ay yettekkan deg tedyant-nni i wakken ad steṛḍqen tamesgida n Laqṣ̣a ad hennin seg-s « i lebda ».
Tamsalt-a yessawel-d fell-as Avi Shlaim s ttfaṣ̣il deg wedlis-nnes « The Iron Wall – Israel and the Arab world (AYrab n Wuzzal – Isṛayil ed Umaḍal Aeṛab) ».
« Imir-nni tella-d teswiet n lfeṛḥ ameqran. Imessersa (parachutistes) llan tteddun, tteqqalen, ttemlellin seg lfeṛḥ. Narkis yebded i yiman-nnes cwiṭ, leeqel-nnes iṛuḥ mebeid deg uxemmem, dYa yusa-d Yer-s Goren, yenna-as « Uzi, d lawan ad nessers aqenṭar n yifexsayen [explosifs] i Tmesgida n Eumaṛ – dYa dayen, ad nhenni seg-s i lebda ». DYa yenna-as Narkis : « Ejj-aY seg waya a aṛabi ». DYa yenna-as Goren : « Uzi, lemmer ad tgeḍ aya, ad d-yettwabder yisem-nnek deg yedlisen n umezruy ». DYa yenna-as Narkis : « Isem-inu yekcem yagi deg umezruy n Lquds ». DYa imir-nni, Goren yedda war ma yerna-d ula d yiwen n wawal » .
Deg wass n 21 Γuct 1969, yiwen n Umasiḥi aṣ̣ehyuni seg Ustṛalya isem-nnes Denis Michael Rohan, yessaY times deg lmenbeṛ n Ṣ̣laḥeddin sdeffir ma yessenYel fell-as yiwet n tenga (substance) ireYYen.
Deg 11 Yebrir 1982, yiwen n uremmaY (terroriste) uday isem-nnes Allan Goodman, yekcem Yer Tqubbet n Weẓru yerna yebda yettqerris Yef yemẓulla inselmen seg rrif, dYa yenYa timerwin (dizaines) n yemdanen. Goodman ay yettekkan deg yiwet n terbaet taremmaYt tudayt umi YYaren Jewish Defense League (TamYunt n Temḥaddit Tudayt) isemmeḥ-as unabaḍ (lḥukuma) isṛayili sdeffir ma yekka kra kan n yiseggasen deg lḥebs.
Deg tidet, lecYal ay ttgen yiremmaYen (irebraben) udayen mgal imukan imqeddsen akk deg Lislam werjin ḥebsen. YuY lḥal, tirebbae tiremmaYin tudayin ttinin-d s lejheṛ iswi-nsent aneggaru netta d ahuddu n Tmesgida n Laqṣ̣a i wakken ad bnun afakan (temple) uday deg wemkan-nni.
IremmaYen-a (irebraben) ttekkan yid-sen ula d imḍebbren isṛayiliyen ed yimaslaḍen (membres) n wemni (parlement) isṛayili, Knesset, yerna werjin kecmen Yer lḥebs Yef ljal n wenbac ay nebbden Udayen akken ad mmYen Yef Yinselmen ed ad d-Yeḍlen fell-asen rrebrab, wanag adabu aṣ̣ehyuni aserti-aserdasi (politico-militaire) yebded deffir-sen yerna yetteawan-iten.
S waya, yessekf Yef wakk inselmen n umaḍal ad walin tidyanin-a ay d-yellan seg melmi kan d tidyanin tiweeṛanin imi imerYa-a (fanatiques) ur bYin acemma niḍen menYir ahuddu n yimukan-a imqeddsen.
Am leewayed, imḍebbren ed yinabaḍen (lḥukumat) inselmen sseknen-d urfan-nsen Yef ljal n tedyanin-a tineggura n wenbac. D acu kan, assummel (dénonciation) ed taẓirt (condamnation) s wawal ur yelli d ayen ara iḥebsen Isṛayil ed ad tt-iḥettem ad tqader Lḥaṛam Ccarif n Lquds.
Aqader n ddin ur yelli yerna werjin yelli d yiwet seg ṣ̣ṣ̣ifat n yiṣ̣ehyuniyen. Γef waya, wid iYilen Isṛayil ad teḥrez ed imukan-a imqeddsen mazal-iten sean nneyya.
Taẓirin-nni (condamnations) ay nennum nsell-itent seg zik ur seint kra n lfayda, yerna tuddsiwin (organisations) tinselmin, iYerfan (ccueub) ed yinabaḍen inselmen yessekf ad jjen aya ed ad nadin amek ara qedcen deg wenrar i wakken ad ḥudden imukan-nsen imqeddsen.
Imsulta isṛayiliyen deg wemṛaḥ n tmesgida n Laqṣ̣a
Tamezwarut, yessekf ad nessejhed ed ad d-nḥettem laman Yef wemṛaḥ n tmesgida n Laqṣ̣a s lekmal-nnes s wesnerni n yieessasen. YuY lḥal, d ieessasen-a ur nettwassen ay yessawḍen, s leqdic n wul ed leetab, akken ad ḥudden, acḥal d tikkal, imukan imqeddsen n Yinselmen deg Lquds seg ussefsed n yiṣ̣ehyuniyen.
Tis snat, Iwunak (ddulat) inselmen, ladYa wid ay yesean assaYen idiplumatiyen ed udabu aṣ̣ehyuni am Tteṛk, Maṣ̣er ed Luṛdun, yessekf ad rren tamsalt n Lḥaṛam Ccarif d nettat ay d tamsalt-nsen tamezwarut. Mi ara teḍru tedyant am ta, ur yessekf Yef Yiwunak-a ad d-inin kan « tecYeb »-iten temsalt, wanag yessekf ad jjen adabu aṣ̣ehyuni ad yefhem Tamesgida n Laqṣ̣a d nettat ay d talast tazewwaYt taneggarut ur nessekf ad tt-kken.
Ma d Ifalesṭiniyen, yessekf ad ẓren d nitni ay d adur amezwaru ay yettqabalen iṣ̣ehyuniyen i lmend n uḥuddu n Lquds akked Falesṭin yettwaṭṭfen.
Γef waya, Ifalesṭiniyen yessekf ad ilin dima ḥedṛen, war aḥbas, deg Lḥaṛam Ccarif n Lquds.
Tillin-nsen s talwit deg wemkan-a d ayen yesean azal d ameqran ; yerna aya ad yejj iṣ̣ehyuniyen ad fehmen Inselmen, ladYa deg Falesṭin, wejden ad gen ayen d-yusan, ma terra tmara, i wakken ad ḥudden ed ad ḥerzen imukan-nsen imqeddsen deg Lquds.
TaYbalut (source): http://www.rebelnews.org/component/content/article/60760
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn cat_Latn